У паняцця ёсць і іншыя значэнні, гл. Варонічы.

**Варо́нічы** (трансліт.: *Varoničy*, руск.: Вороничи) — вёска ў Пухавіцкім раёне Мінскай вобласці. Уваходзіць у склад Рудзенскага сельсавета.

Геаграфія
---------

Знаходзіцца каля р. Пціч, за 28 км на паўночны захад ад раённага цэнтра, 43 км ад Мінска, 5 км ад чыгуначнай станцыі Рудзенск.

Гісторыя
--------

### Вялікае Княства Літоўскае

У XVIII ст. вёска ў Мінскім павеце Мінскага ваяводства Вялікага Княства Літоўскага. У 1744 годзе вядомы млын, карчма, царква; уласнасць С. Кернажыцкага. У 1785 вёска са слабадой, карчма.

### Пад уладай Расійскай імперыі

Пасля 2-га падзелу Рэчы Паспалітай (1793 г.) — у складзе Расійскай імперыі.  

У 1800 г. — сяло ў Ігуменскім павеце Мінскай губерні. У 19 ст. — сяло ў Цітвянскай воласці Ігуменскага павета.  

У 1838 г. пабудавана новая царква з дрэва на сродкі прыхажан. На 1886 г. узгадываецца капліца.  

У 1897 г. працавала пітная установа, хлебазапасны магазін.  

У 1902 г. адкрыта царкоўна прыхадская школа.

### Найноўшы час

У канцы лютага 1918 года тэрыторыя акупіравана войскамі кайзераўскай Германіі. 25 сакавіка 1918 года згодна з Трэцяй Устаўной граматай абвяшчалася часткай Беларускай Народнай Рэспублікі. У снежні 1918 года занята Чырвонай Арміяй, з 1 студзеня 1919 года ў адпаведнасці з пастановай І з’езда КП(б) Беларусі яна ўвайшла ў склад Савецкай Беларусі, з 27 лютага 1919 года — у ЛітБел ССР. У час Польска-савецкай вайны ў жніўні 1919 — ліпені 1920 года пад акупацыяй Польшчы.

З 31 ліпеня 1920 года ў БССР. Была створана працоўная школа 1-ай ступені, у якой было больш за 100 вучняў, працавалі 2 настаўніка (1922 год). У 1930-я гады створаны калгас «Новае жыццё», працавала кузня.

У канцы чэрвеня 1941 года акупавана нямецкімі войскамі. Вызвалена ў 1944 годзе.

У 1966 годзе з вёскай зліліся пасёлак Варонічы і сяло Вароніцкая Слабада. Да 31 сакавіка 1977 года вёска ўваходзіла ў склад Цітвянскага сельсавета, да 28 мая 2013 года занходзілася ў адміністрацыйным падпарадкаванні Рудзенскага пассавета, з 28 мая 2013 года — у Рудзенскім сельсавеце.

Насельніцтва
------------


* 1886 - 37 двароў, 367 жыхароў.
* 1897 - 77 двароў, 441 жыхароў.
* пачатак XX ст. - 92 двары, 629 жыхароў. Маёнтак - 1 двор, 5 жыхороў. Урочышча - 1 дворб 3 жыхара.
* 1917 - 110 двароў, 426 жыхароў.
* 1 студзеня 2002 — 104 двары, 190 жыхароў.

Вядомыя асобы
-------------

* Сцяпан Іванавіч Шыманскі — генерал-лейтэнант авіяцыі.
* Міхал Богуш-Шышка — беларускі і польскі культурны дзеяч, архівіст, перакладчык, гісторык, лінгвіст, энцыклапедыст.
* Генадзь Кляўко — беларускі паэт, перакладчык.
* Міхаіл Пятровіч Плышэўскі — беларускі протаіерэй, святы.
* Марыя Емяльянаўна Юркевіч — Герой Сацыялістычнай Працы
* Ганна Паўлаўна Сапун (1899-?) - удзельніца Грамадзянскай вайны, грамадскі дзеяч.

Славутасці
----------

На могілках у Варонічах пахаваны беларускі паэт Рыгор Папараць.

### Страчаная спадчына

* Царква ў імя Святога архангела Міхаіла (1716 г. грэка-ўніяцкай/праваслаўная — пасля кастрычніцкай рэвалюцыі)
* Сядзіба (XIX/XX — 1917)
* Капліца

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Рашэнне выканкома Мінскага абласнога Савета дэпутатаў працоўных ад 31 сакавіка 1977 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1977, № 15 (1533).

Літаратура
----------

* Гарады і вёскі Беларусі : энцыклапедыя. Т. 8. Мінская вобласць, кн. 4. — Мінск, 2013.
* Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А.Прановіч; рэдкалегія: А. М. Карлюкевіч і інш.]. - Мінск : Беларусь, 2003. - 748 с. - 3000 экз. ISBN 985-01-0251-9

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
* Варонічы, вёска (Пухавіцкі раён) —

| ⛭**Рудзенскі сельсавет** |
| --- |
| Цэнтр | Рудзенск |
| Вёскі | Анятова ·  Астравы ·  Бор ·  Бярозаўка ·  Варонічы ·  Варшаўка ·  Васількі ·  Востраў ·  Доўгі ·  Крыніца ·  Рог ·  Рудзенск 2 ·  Русаковічы ·  Цітва |